La UV aconsegueix el 7é lloc en masculí i el 10é en femení en la FISU University World Cup 3x3 Basketball celebrada a Xiamen, la Xina.

## La UV aconsegueix el 7é lloc en masculí i el 10é en femení en la FISU University World Cup 3x3 Basketball celebrada a Xiamen, la Xina.

A més de l'alt nivell competitiu, tots dos equips van ressaltar el càlid acolliment del públic xinés, que no sols els va animar durant les trobades, sinó que també va mostrar gran interés per interactuar amb ells i els sol·licitaven fotos després dels partits.

L'equip masculí, dirigit per **Jaume Tormo**, va tindre una destacada participació. Van superar els setzens de final amb una victòria contundent per 18-11 enfront de ESPOL (Escola Superior Política del Litoral, l'Equador). No obstant això, en huitens de final van caure davant la Universitat Vytautas Magnus de Lituània amb un marcador de 21-17. Cal destacar que aquest equip lituà es va proclamar campió del torneig, la qual cosa realça l'actuació del conjunt valencià.

L'equip femení, liderat per **Juanjo Medina**, també va mostrar un bon nivell competitiu. En la fase de grups van aconseguir classificar-se en segona posició, per darrere de la Universitat Tsinghua de la Xina, que posteriorment es va coronar campiona. En els setzens de final, van disputar una renyida trobada contra la Universitat de Monterrey, que va finalitzar amb un ajustat 19-16 en favor de l'equip mexicà.

**Iván Cubero**, jugador de l'equip masculí i amb experiència en edicions anteriors del torneig, va compartir les seues impressions sobre l'experiència: '*Totes dues edicions van ser increïbles, tant a Qatar com a la Xina. A Qatar vam haver de jugar sota condicions adverses a causa d'una tempesta d'arena, però en Xiamen vam poder gaudir de l'essència del 3x3 a l'aire lliure, on el públic es converteix en part de l'espectacle. En finalitzar els partits, els aficionats ens demanaven fotos i ens aplaudien, creant una connexió especial que va marcar la diferència.*'

**Paula García**, jugadora de l'equip femení, també va reflexionar sobre els desafiaments enfrontats: '*Crec que ens va faltar temps de preparació. La DANA que ens va afectar abans de viatjar va limitar molt els entrenaments. A més, estem més acostumades al format 5x5, i adaptar-nos al 3x3 va ser un desafiament addicional*.'

L'entrenador de l'equip femení, **Juanjo Medina**, va avaluar la participació de tots dos equips: '*No crec que les condicions particulars del país hagen afectat el rendiment. Encara que el viatge va ser llarg, tant les jugadores com els jugadors es van adaptar bé al canvi horari. Arribar uns dies abans de l'inici del torneig va ser clau per a aclimatar-nos i rendir a un bon nivell.*'

Encara que cap dels equips va aconseguir obtindre medalles, l'expedició de la Universitat de València torna amb una experiència inoblidable, enriquida per l'aprenentatge, l'intercanvi cultural i la formació d'un equip humà que deixarà una empremta inesborrable en la memòria de tots els participants.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar